આમ તો તેવુ કહેવાય છે તે પ્રાણ અને પ્રકૃતિ મૃત્યુ સાથે રાખ થાય છે પણ તે પણ સાચુ નથી, દરેક માણસ પોતાની રીતે બદલાઈ શકે છે, પણ તેના માટે તેને સમય આપવો પડે અને બદલાવવાની પ્રક્રિયા સ્વૈચ્છાએ અને આપમેળે થતી પ્રક્રિયા છે હું મારી જીંદગીને પાછળ ફરી જોઉ ત્યારે મને ખબર પડે છે હું પંદર-વીસ પહેલા હતો તેવો આજે નથી, હું ત્યારે જેવો હતો તેવો મને બદલવા માટે અનેક સ્વજનોએ મિત્રો પ્રયત્ન કર્યો પણ હું બદલાયો નહીં જેના કારણે તેઓ હું બદલાઈશ જ નહીં તેવુ માની મને છોડી જતા રહ્યા.